Mads Bidstrup

Mads Bidstrup (s. 25. helmikuuta 2001 Køge) on tanskalainen jalkapalloilija, pelipaikaltaan keskikenttäpelaaja. Hän edustaa Englannin Valioliigassa pelaavaa Brentfordia.

Bidstrup siirtyi FC Kööpenhaminan junioreista saksalaisseura RB Leipzigiin tammikuussa 2018. Leipzigissakin hän pelasi juniorijoukkueissa. Elokuussa 2020 hän siirtyi englantilaisseura Brentfordiin. Huhti-toukokuussa 2021 hän pelasi neljä Englannin mestaruussarjan ottelua, joista yhden avauskokoonpanossa. Hän tuli vaihdosta kentälle myös kahden voitokkaan nousukarsintaottelun viime hetkillä. Bidstrup pelasi ensimmäisen kerran Valioliigassa 13. elokuuta 2021 Arsenalia vastaan; hän tuli Brentfordin maalein 2–0 voittamassa ottelussa vaihdosta kentälle 80. minuutilla.

Bidstrup on pelannut Tanskan alle 16-, alle 17-, alle 18- ja alle 19-vuotiaiden maajoukkueissa.

Lähteet 

Tanskalaiset jalkapalloilijat
Vuonna 2001 syntyneet
Elävät henkilöt